**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa §281 - §288 zákona č. 513/1991 Zb. Obchodného zákonníka****v znení neskorších predpisov** |

**I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina
Obchodný register : Okresný súd Žilina, Oddiel: Sro, Vložka číslo: 3510/L IČO:                           36 007 099
IČ DPH:                    SK 2020444583

Kontaktná osoba:       Ing. Peter Ďurkovský, oddelenie verejného obstarávania
Tel:                             +421 415660168
E-mail:                        peter.durkovsky@dpmz.sk

 (ďalej len „ vyhlasovateľ “)

**vyhlasuje obchodnú verejnú súťaž (ďalej len „súťaž“) na predkladanie návrhov na uzatvorenie zmluvy na predmet súťaže:**

**„Odpredaj autobusov a trolejbusov na ekologickú likvidáciu“**

**II.   Vymedzenie predmetu požadovaného záväzku - predmet súťaže**

Predmetom súťaže je predaj **11 ks jazdených autobusov** mestskej hromadnej dopravy a **8 ks jazdených trolejbusov**, ďalej vo Výzve uvádzané aj pod pojmom „vozidlo“ resp. „vozidlá“, ktoré sú vo vlastníctve Dopravného podniku mesta Žiliny s.r.o. a ktoré sa v súčasnom období už nevyužívajú na prevádzkovanie verejnej hromadnej dopravy v meste Žilina, nakoľko boli nahradené novými vozidlami. Predmetné vozidlá sú odpredávané za účelom ich ekologickej likvidácie. Odpredávané autobusy sa nachádzajú na pracovisku Košická ul. č. 2, Žilina. Odpredávané trolejbusy sa nachádzajú na pracovisku Kvačalova ul. č. 2, Žilina.

Špecifikácia predmetu súťaže:

Základné informácie o predávaných vozidlách sú uvedené v Tabuľke č. 1.

Tabuľka č. 1:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Druh vozidla** | **Ev. číslo** | **Výrob. číslo (VIN)** | **Tov. značka/typ** | **Rok výroby** | **Užitočná hmotnosť (kg)** | **Prevádzková hmotnosť****(kg)** | **Celková hmotnosť (kg)** | **Poznámka** | **Minimálna predajná cena v EUR bez DPH** |
| **Autobus** | ZA-246BF | TMKB21690XM002063 | KAROSA B 932.1690 | 1999 | 7 550 | 10 500 | 18 000 | sólo | 609,00 |
| ZA-681BR | TMKB217143M006846 | KAROSA B 952.1714 | 2003 | 7 600 | 10 200 | 17 800 | sólo | 591,60 |
| ZA-682BR | TMKB217143M006845 | KAROSA B 952.1714 | 2003 | 7 600 | 10 200 | 17 800 | sólo | 591,60 |
| ZA-558BT | TMKB217143M007156 | KAROSA B 952.1714 | 2003 | 7 600 | 10 200 | 17 800 | sólo | 591,60 |
| ZA-702CA | VNEPS09D100000887 | REANAULT PS09D1 (CITY BUS) | 2004 | 7 480 | 10 520 | 18 000 | sólo | 610,16 |
| ZA-125DK | VNEPS09D106000178 | IRISBUS CITELIS PS09D1 | 2007 | 7 480 | 10 520 | 18 000 | sólo | 610,16 |
| ZA-990CZ | VNEPS09D200300880 | IRISBUS PS09D2 | 2006 | 6 530 | 11 470 | 18 000 | sólo | 665,26 |
| ZA-382CJ | TMKB217185M009434 | Karosa B952.1718 | 2005 | 7 600 | 10 200 | 17 800 | sólo | 591,60 |
| ZA-948CN | TMKB217185M010320 | Karosa B952.1718 | 2005 | 7 600 | 10 200 | 17 800 | sólo | 591,60 |
| ZA-358FY | TMKB217186M011384 | Karosa B952.1718 | 2006 | 7 600 | 10 200 | 17 800 | sólo | 591,60 |
|  ZA-784CT | TMKB217186M011388  |  Karosa B952.1718 |  2006 |  7 600 | 10 200 | 17 800 | sólo | 591,60 |
| **Trolejbus** | 205 | 11975 | Škoda 15Tr 10/7 | 1993 | 10 200 | 16 400 | 26 600 | kĺbový | 951,20 |
| 207 | 11977 | Škoda 15Tr 10/7 | 1993 | 10 200 | 16 400 | 26 600 | kĺbový | 951,20 |
| 214 | 11989 | Škoda 14Tr 14/7 | 1994 | 5 600 | 10 400 | 16 000 | sólo | 603,20 |
| 217 | 11993 | Škoda 14Tr 14/7 | 1994 | 5 600 | 10 400 | 16 000 | sólo | 603,20 |
| 219 | 11994 | Škoda 14Tr 14/7 | 1994 | 5 600 | 10 400 | 16 000 | sólo | 603,20 |
| 221 | 11996 | Škoda 14Tr 14/7 | 1994 | 5 600 | 10 400 | 16 000 | sólo | 603,20 |
| 223 | 11998 | Škoda 14Tr 14/7 | 1994 | 5 600 | 10 400 | 16 000 | sólo | 603,20 |
| 227 | 12002 | Škoda 15Tr 10/7 | 1994 | 10 200 | 16 400 | 26 600 | kĺbový | 951,20 |

Doplňujúce informácie:

-Predmet súťaže nie je rozdelený na časti. Každý navrhovateľ musí predložiť svoj návrh kúpnej zmluvy na všetky odpredávané vozidlá (t.j. autobusy aj trolejbusy). Ako úspešný bude vyhodnotený iba jeden navrhovateľ, ktorý ponúkne za všetky odpredávané vozidlá najvyššiu cenu v EUR bez DPH.

-Elektronická aukcia sa v tejto súťaži nebude uplatňovať.

-Vyhlasovateľ súťaže ponúka možnosť obhliadky vozidiel odpredávaných na ekologickú likvidáciu. Bližšie informácie k obhliadke sú uvedené v bode VIII. tejto Výzvy.

**III. Obsah návrhu**

Navrhovateľ je povinný vyhlasovateľovi súťaže predložiť nasledovné doklady:

**1)**Predložiť **návrh kúpnej zmluvy** v písomnej (listinnej) forme podľa platnej legislatívy Slovenskej republiky (kúpna zmluva uzatvorená podľa ustanovenia § 409 a nasl. zákona č. 513/1991 Zb. - Obchodný zákonník v znení neskorších predpisov). Návrh kúpnej zmluvy sa predkladá do súťaže v počte 1 ks a musí byť podpísaný zástupcom resp. zástupcami štatutárneho orgánu navrhovateľa – resp. oprávnenou osobou, ktorá je splnomocnená k podpísaniu kúpnej zmluvy zástupcom resp. zástupcami štatutárneho orgánu navrhovateľa, t.j. kupujúceho. V takomto prípade je potrebné k zmluve priložiť aj Splnomocnenie pre takúto osobu s úradne overenými podpismi.

Navrhovateľ použije *Prílohu č. 1*, ktorej obsahom je návrh kúpnej zmluvy, do ktorej navrhovateľ vpíše všetky potrebné údaje podľa predtlače.

**!!! Upozornenie pre záujemcov/navrhovateľov: Ponúknutá cena za odpredávané vozidlá nesmie byť nižšia, ako je minimálna predajná cena v EUR bez DPH uvedená v tabuľke č. 1 tejto Výzvy. Ak navrhovateľ ponúkne nižšiu cenu za autobus resp. trolejbus, ako je minimálna predajná cena v EUR bez DPH uvedená v tabuľke č. 1 tejto Výzvy, nebude jeho návrh zaradený do vyhodnotenia na základe určeného kritéria výberu. Ponúknutá cena za autobus resp. trolejbus a ponúknutá cena spolu za všetky odpredávané vozidlá uvedená v návrhu kúpnej zmluvy je konečná a záväzná. Túto cenu nie je možné po uplynutí lehoty na predkladanie návrhov do súťaže viac meniť (smerom nahor, ani nadol). V prípade, ak bude navrhovateľ vyhodnotený ako úspešný, cenu za vozidlá uvedenú v návrhu kúpnej zmluvy bude povinný zaplatiť predávajúcemu po uzavretí kúpnej zmluvy.**

Platiteľ DPH v Slovenskej republike uvádza v návrhu kúpnej zmluvy podľa § 409 a nasl. Obchodného zákonníka v znení neskorších predpisov aj rozpis ceny za konkrétne vozidlo (sumu v EUR bez DPH, výšku DPH v % a EUR, sumu v EUR s DPH).

Subjekt, ktorý nie je platiteľom DPH v Slovenskej republike upozorní na túto skutočnosť v návrhu kúpnej zmluvy.

V prípade, že záujemca vozidlá je subjektom so sídlom mimo územia Slovenskej republiky a nie je platiteľom dane z pridanej hodnoty (DPH) na území Slovenskej republiky, takýto navrhovateľ uvedie vo svojom návrhu cenu za autobus v EUR bez DPH a uvedie, že nie je platiteľom DPH v Slovenskej republike. Výšku DPH teda nevyčísľuje a DPH sa bude na základe uzavretej kúpnej zmluvy fakturovať podľa platnej legislatívy o DPH.

Znenie príslušných ustanovení v predloženom návrhu kúpnej zmluvy (s výnimkou údajov o cene) môže byť v prípade potreby predmetom ďalšieho dojednania o definitívnej, konečnej podobe znenia kúpnej zmluvy.

Informácia o postupe po uzavretí kúpnej zmluvy:

Po uzavretí kúpnej zmluvy s úspešným navrhovateľom predávajúci vystaví zálohovú faktúru na sumu, ktorá zodpovedá sume uvedenej v uzavretej kúpnej zmluve spolu za všetky odpredávané vozidlá. Túto faktúru spolu s dvomi potvrdenými rovnopismi kúpnej zmluvy doručí predávajúci kupujúcemu.

Po zaplatení kúpnej ceny bezhotovostným platobným stykom na účet predávajúceho si odvoz/odťah vozidiel z priestorov vyhlasovateľa zabezpečí sám kupujúci na svoje náklady. Príprava autobusov a trolejbusov na odvoz ako: delenie, strihanie vozidiel, nebude kupujúcemu v priestoroch predávajúceho umožnená. Samotný odvoz/odťah všetkých autobusov a trolejbusov z priestorov predávajúceho zabezpečí kupujúci najneskôr do 30 kalendárnych dní odo dňa uhradenia kúpnej ceny na účet predávajúceho na základe uzavretej kúpnej zmluvy. Po pripísaní fakturovanej kúpnej ceny na účet predávajúceho predávajúci bezodkladne dohodne s kontaktnou osobou kupujúceho písomne (elektronickou poštou) termín prevzatia (odvozu autobusov a trolejbusov). V prípade, že kupujúci nedisponuje technikou a personálom na odvoz/odťah vozidiel z areálu Kvačalova ul. Žilina (trolejbusy) a Košická ul. Žilina (autobusy), môže po uzavretí zmluvy a zaplatení kúpnej ceny za vozidlá využiť ponuku predávajúceho a objednať si odvoz/odťah vozidiel z priestorov predávajúceho do miesta určenia kupujúcim a to za nasledovné ceny: (5,08 EUR za 1 km bez DPH, pričom sa počíta cesta tam aj späť; 21,00 EUR bez DPH za 1 hodinu prác pri odťahu s použitím 2 osôb; trasu je nutné dohodnúť v zmysle dopravných predpisov). Túto službu je možné využiť iba na území mesta Žilina. Odovzdávajúci-preberajúci protokol za autobusy a trolejbusy vyhotoví a predkladá na potvrdenie kupujúci. Do 30 dní od prevzatia posledného autobusu resp. trolejbusu (na základe dátumu z odovzdávajúceho-preberajúceho protokolu) kupujúci doručí predávajúcemu písomný doklad (originál), z ktorého bude vyplývať, že autobusy a trolejbusy boli ekologicky spracované resp. zlikvidované v súlade s platnou legislatívou Slovenskej republiky a súčasťou tohto dokladu bude tiež informácia o metóde/spôsobe zhodnotenia a  katalógovom čísle odpadu s prislúchajúcou hmotnosťou. Informácie o jednotkových cenách a cene spolu sa nevyžadujú.

**2)N**avrhovateľ predloží **čestné vyhlásenie** vyhotovené ako originál a podpísané oprávnenou osobou (*Príloha č. 2* tejto Výzvy), že:

- nie je dlžníkom voči Dopravnému podniku mesta Žiliny s.r.o. a ani voči Mestu Žilina;

-ako navrhovateľ je dôkladne oboznámený so stavom vozidiel, ktoré má záujem odkúpiť za účelom ekologickej likvidácie a tomu zodpovedá aj navrhnutá cena za vozidlo resp. vozidlá, ktorú ponúkol v predmetnej súťaži;

-v prípade, že bude v predmetnej súťaži úspešný, vozidlá si prevezme po zaplatení kúpnej ceny tak, ako stoja alebo ležia a to bez ďalších finančných nárokov voči predávajúcemu (vyhlasovateľovi súťaže);

-ako navrhovateľ berie na vedomie, že fyzická obhliadka vozidiel, ktoré má záujem odkúpiť, nebude možná po uplynutí lehoty na predkladanie návrhov do Obchodnej verejnej súťaže (a to aj v prípade, ak bude v tejto súťaži vyhodnotený ako úspešný navrhovateľ);

**IV.   Jazyk, v ktorom je navrhovateľ povinný predložiť návrh a komunikácia**

Celý návrh a tiež dokumenty v ňom predložené, musia byť vyhotovené v slovenskom jazyku. Navrhovatelia so sídlom mimo územia SR predložia ponuku v pôvodnom jazyku ako aj jej úradný preklad do slovenského jazyka. Výnimka platí pre návrh zmluvy a pre dokumenty v ponuke písané v českom jazyku. Tieto sú plne akceptované.

-komunikácia vo veci obhliadky: e-mailom

-vysvetľovanie podmienok uvedených vo výzve: e-mailom

-predkladanie návrhov do súťaže: **v listinnej forme**

-vysvetľovanie informácií uvedených v predložených návrhoch: e-mailom

-oznámenie o výsledku vyhodnotenia súťaže: e-mailom

-pripomienkovanie zmluvy (ak relevantné) pred uzavretím zmluvy: e-mailom;

-doručenie potvrdených zmlúv a zálohovej faktúry: v listinnej forme.

**V.   Kritériá hodnotenia ponúk**

Vyhlasovateľ pred vyhodnotením na základe hodnotiaceho kritéria overí, či navrhovateľ predložil všetky dokumenty resp. doklady podľa požiadaviek/podmienok uvedených v bode III. tejto Výzvy.

Ak navrhovateľ nepredložil všetky dokumenty resp. doklady podľa bodu III. Výzvy, nebude jeho návrh zaradený do vyhodnotenia na základe hodnotiaceho kritéria.

**Kritériom výberu je najvyššia ponúknutá cena v EUR bez DPH za predmet kúpnej zmluvy, t.j. za všetky odpredávané vozidlá spolu.** Ponúknuté ceny spolu predložené od navrhovateľov budú zostavené v poradí od najvyššiu po najnižšiu ponúknutú cenu. Úspešným bude ten navrhovateľ, ktorý ponúkol za všetky vozidlá spolu najvyššiu cenu v EUR bez DPH. Platí súčasne podmienka, že ponúknutá cena za vozidlo nesmie byť nižšia, ako je minimálna predajná cena vozidla v EUR bez  DPH uvedená v tabuľke č. 1 tejto Výzvy. Ak navrhovateľ ponúkne nižšiu cenu za vozidlo, nebude jeho návrh zaradený do vyhodnotenia na základe určeného kritéria výberu.

Cenu za každé vozidlo a cenu spolu za všetky odpredávané vozidlá navrhovateľ uvedie zaokrúhlenú na dve desatinné miesta.

**VI.  Spôsob a miesto podávania návrhov**

1. **Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina
* **Formálne náležitosti podávania návrhov**

Navrhovateľ predloží svoj návrh s požadovanými dokladmi iba písomne (v listinnej forme) v samostatnom uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**OBCHODNÁ VEREJNÁ SÚŤAŽ - NEOTVÁRAŤ**"
* označenie predmetu súťaže: **„Odpredaj autobusov a trolejbusov na ekologickú likvidáciu“**
* Spôsob doručenia návrhov akceptovaný vyhlasovateľom:
* poštou
* kuriérom
* doručenie ponuky osobne

Osobné podanie návrhu na podateľňu vyhlasovateľa je možné v pracovných dňoch pondelok až piatok od 08,00 do 14,00 hod.

**VII.  Lehota na predkladanie návrhov**

Termín: **do 22.07. 2020 v čase do 14,00 hod.**

Pri poštových zásielkach rozhoduje fyzické doručenie na miesto doručenia návrhov.
Návrhy predložené po lehote na predkladanie návrhov nebude možné zahrnúť do obchodnej verejnej súťaže.
Predložené návrhy nemožno odvolať po uplynutí lehoty na predkladanie návrhov.

**VIII.   Termín obhliadky**

Vyhlasovateľ poskytne navrhovateľom možnosť zúčastniť sa osobne obhliadky autobusov/trolejbusov, aby sa mohli oboznámiť so skutočnosťami, ktoré potrebujú k určeniu ceny za vozidlá a k vypracovaniu svojho návrhu zmluvy. Navrhovatelia môžu nahlásiť svoj záujem zúčastniť sa obhliadky na e-mailovú adresu: peter.durkovsky@dpmz.sk a to v termíne: **do 07.07.2020 vrátane tohto dňa,** pričom v správe uvedú záujem zúčastniť sa obhliadky odpredávaných autobusov alebo trolejbusov (alebo autobusov aj trolejbusov) a svoje údaje: meno, priezvisko, (ak je relevantné názov a sídlo organizácie), telefonický kontakt. Termín obhliadky bude oznámený e-mailom dňa 08.07.2020 tým navrhovateľom, ktorí o ňu prejavili záujem. Obhliadka vozidiel na pracovisku Kvačalova ul. a na pracovisku Košická ul. nemusí byť zo strany vyhlasovateľa súťaže realizovaná v jeden deň.

**IX.   Lehota na vysvetľovanie**

Navrhovateľ môže do 13.07.2020 vrátane tohto dňa požiadať vyhlasovateľa o písomné vysvetlenie podmienok zahrnutia návrhu do súťaže (a to formou elektronickej pošty). Následne bude navrhovateľovi doručená odpoveď elektronickou poštou a to najneskôr do 15.07.2020 vrátane tohto dňa. Informácie budú tiež zverejnené na webovom sídle vyhlasovateľa pri konkrétnej súťaži.

**X.   Lehota na oznámenie vybraného návrhu**

Vyhlasovateľ vyberie najvhodnejší z predložených návrhov **do 28.07.2020** a oznámi navrhovateľovi s najvhodnejším návrhom, ktorý obsahuje najvyššiu ponúknutú cenu v EUR bez DPH za všetky predávané vozidlá, že sa umiestnil na 1. mieste v poradí a že prijíma jeho návrh. Navrhovateľom, ktorí boli neúspešní, písomne oznámi, že neuspeli a ich návrhy na uzavretie zmlúv odmietol.

**XI.  Lehota na uzavretie zmluvy**

Dátum: **najneskôr do 31.08.2020**

**XII. Vyhradené práva vyhlasovateľa obchodnej verejnej súťaže**

* zmeniť podmienky obchodnej verejnej súťaže alebo túto súťaž zrušiť v akejkoľvek etape jej priebehu;
* odmietnuť všetky predložené návrhy;
* zrušiť obchodnú verejnú súťaž, ak ani jeden návrh nezodpovedá súťažným podmienkam;
* zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať;
* v prípade, že navrhovateľ, ktorého návrh vyhlasovateľ vyhodnotil ako najvhodnejší z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy, o čom písomne upovedomí vyhlasovateľa v lehote na uzavretie zmluvy, vyzve vyhlasovateľ na uzavretie zmluvného vzťahu navrhovateľa, ktorého návrh bol vyhodnotený ako druhý v poradí alebo vyhlasovateľ môže vyhlásiť novú obchodnú verejnú súťaž;
* vyhlasovateľ si vyhradzuje právo nezaradiť do vyhodnotenia na základe hodnotiaceho kritéria návrh predložený do Obchodnej verejnej súťaže od takého navrhovateľa, ktorý za obdobie piatich (5) predchádzajúcich rokov ku dňu vyhlásenia tejto Obchodnej verejnej súťaže na webovom sídle vyhlasovateľa predložil svoj návrh do akejkoľvek Obchodnej verejnej súťaže vyhlasovateľa s cieľom odkúpenia akéhokoľvek odpredávaného majetku vyhlasovateľa a ktorý i napriek uzavretej zmluve s vyhlasovateľom neuhradil v stanovenej lehote kúpnu cenu za odpredávaný majetok, ktorý bol predmetom zmluvy a s ktorým vyhlasovateľ následne ukončil tento zmluvný vzťah písomne formou odstúpenia od zmluvy.

 Navrhovatelia nemajú nárok na náhradu nákladov spojených s účasťou v súťaži.

**XIII. Zoznam príloh**

Príloha č. 1: Návrh kúpnej zmluvy

Príloha č. 2: Čestné vyhlásenie

Príloha č. 1 a č. 2 ako aj Výzva na súťaž sú k dispozícii v editovateľnej forme a zverejnené na webovom sídle vyhlasovateľa súťaže na adrese: http://www.dpmz.sk/obchodne-verejne-sutaze/

Vypracoval: Ing. Peter Ďurkovský, vedúci odd. VO

Schválil: Ing. Ján Barienčík, PhD., konateľ a riaditeľ

**Dátum zverejnenia výzvy na webovom sídle vyhlasovateľa:** 01.07.2020